《角招二首 其二》
清代·蒋敦复

劝人瘦。秋来也、病腰可似疏柳。翠蛾描冷岫。几点黛愁，楼上纤翠。

芳华谢久。漫种得、山中兰亩。一夜湘江淼淼，恨羌笛不胜吹，望瑶京搔首。

空有。画罗舞袖。银屏梦觉，临镜妆谁秀。凤钗欹枕溜。

未了青春，伤心时候。衫痕检旧。怕不是、天涯中酒。

那日清歌罢奏。最堪惜、月明前，花飞后。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。